Нота РНМ БНР народнаму камісару міжнародных справаў РСФСР (25 красавіка 1920)
Урад Беларускай Народнай Рэспублікі у асобе Рады Народных Міністраў, шчыра жадаючы устанавіць добрасуседзкіе адносіны з Урадам і Народам Расейскай Соцыалістычнай Фэдэратыўнай Радавай Рэспублікі і спыніць непаразуменьня, якіе цягнуцца у працягу двох с паловай гадоў паміж Беларусьсю і Расеяй і гразяць, у прыпадку нарушэньня сувэрэнных правоў Беларускаго Народу і заключэньня праз голаву Беларусі міру с Польшчай, выліцца у новые, больш вострые і варожые адносіны паміж абодвымі народамі, — гэтым прапануе Радзе Народных Камісароў вызнаць Незалежнасць Беларускай Народнай Рэспублікі у яе этнографічных
межах і прыступіць да міравых перэгавораў.

Пасьля атрыманьня належнаго адказу Урад Беларускай Народнай Рэспублікі паведаміць Раду Народных Камісароў аб складзе міравой дэлегацыі і мейсцы міравых перэгавораў.

Ластоускі

Старшыня Рады Народных Міністроў

К.Езовітоў

За Міністра Міжнародных Спрау

А.Вальковіч

Кіраўнік Канцэлярыі Рады Н. М.

Вацлаў Ластоўскі
Дакументы 1920 года
Дакументы Беларускай Народнай Рэспублікі
Міжнародныя дачыненні Беларускай Народнай Рэспублікі
РСФСР